CELEX: C2004/300/92
Language: el
Date: 2004-12-04 00:00:00
Title: Υπόθεση Τ-389/04: Προσφυγή της Ομοσπονδιακής Δημοκρατίας της Γερμανίας κατά της Επιτροπής των Ευρωπαϊκών Κοινοτήτων, η οποία ασκήθηκε στις 23 Σεπτεμβρίου 2004

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/47
            
         Προσφυγή της Ομοσπονδιακής Δημοκρατίας της Γερμανίας κατά της Επιτροπής των Ευρωπαϊκών Κοινοτήτων, η οποία ασκήθηκε στις 23 Σεπτεμβρίου 2004
   (Υπόθεση Τ-389/04)
   (2004/C 300/92)
   Γλώσσα διαδικασίας: η γερμανική
   Η Ομοσπονδιακή Δημοκρατία της Γερμανίας άσκησε προσφυγή, στις 23 Σεπτεμβρίου 2004, κατά της Επιτροπής των Ευρωπαϊκών Κοινοτήτων ενώπιον του Πρωτοδικείου των Ευρωπαϊκών Κοινοτήτων. Η προσφεύγουσα εκπροσωπείται από τον C.–D. Quassowski, επικουρούμενο από την G. Quardt, Rechtsanwältin.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής C(2004)2641, της 14.7.2004, περί ενισχύσεων αναδιαρθρώσεως υπέρ της MobilCom, στο μέτρο που η Επιτροπή επιβάλλει δι' αυτής την υποχρέωση στη Γερμανία να εξασφαλίσει ότι η MobilCom και όλες οι εταιρίες του ομίλου της αναστέλλουν τη λειτουργία των διαδικτυακών τους καταστημάτων (Online-Shops) όσον αφορά την μέσω του διαδικτύου (Online) άμεση σύναψη συμβάσεων κινητής τηλεφωνίας της MobilCom επί χρονικό διάστημα επτά μηνών και ότι, κατά τη διάρκεια της αναστολής λειτουργίας των διαδικτυακών καταστημάτων, διακόπτεται επίσης η διά του διαδικτύου άμεση σύναψη συμβάσεων κινητής τηλεφωνίας της MobilCom μέσω των ιστοσελίδων των καταστημάτων της MobilCom, καθώς και ότι η MobilCom και οι εταιρίες του ομίλου της δεν προβαίνουν σε καμία άλλη ενέργεια καταστρατηγήσεως των προκείμενων όρων, ο δε πελάτης δεν παραπέμπεται αμέσως, με αυτόματη ηλεκτρονική σύνδεση περιλαμβανόμενη στις οικείες ιστοσελίδες, προς εμπορικό εταίρο·
            
         
               —
            
            
               να καταδικάσει την Επιτροπή στα δικαστικά έξοδα·
            
         Λόγοι ακυρώσεως και κύρια επιχειρήματα:
   Προς στήριξη της προσφυγής της η προσφεύγουσα διατείνεται ότι το άρθρο 88, παράγραφος 2 δεν επιτρέπει στην Επιτροπή να επιβάλει στο οικείο κράτος μέλος άλλα μέτρα, προς μετριασμό ή άρση των στρεβλώσεων του ανταγωνισμού συνεπεία κρατικής ενισχύσεως, εκτός από την απαίτηση επιστροφής της. Επίσης τα μέτρα του άρθρου 2 της προσβαλλομένης αποφάσεως δεν αποτελούν τροποποίηση της ενισχύσεως ή όρους που θα μπορούσαν να εμπίπτουν στο άρθρο 7, παράγραφος 4, του κανονισμού 659/1999. Επομένως, η Επιτροπή υπερέβη κατ' αποτέλεσμα τις αρμοδιότητές της και παραβίασε το άρθρο 10 ΕΚ περί της υποχρεώσεως ειλικρινούς συνεργασίας μεταξύ των κρατών μελών και των θεσμικών οργάνων των ΕΚ, ιδίως δε επειδή η Γερμανία εδήλωσε ρητώς ότι δεν μπορεί να συναινέσει στην συμμόρφωση με τους όρους.
   Η προσφεύγουσα επικαλείται περαιτέρω σοβαρά σφάλματα εκτιμήσεως της Επιτροπής κατά την εξέταση της συμβατότητας της ενισχύσεως με την κοινή αγορά.